SRICHA โชว์ปี 64 กำไรโต 140% แจกปันผล 0.25 บ. ลุยประมูลงานใหม่ปี 65 กว่า 1.2 หมื่นลบ.
SRICHA โชว์ปี 64 กำไรโต 140% รับรายได้รับเหมา-บริการ 2.6 พันลบ. เพิ่มขึ้นจากปีก่อน แจกปันผล 0.25 บ./หุ้น จ่าย 17 พ.ค.65 กางแผนปี 65 ประมูลงานใหม่กว่า 1.2 หมื่นลบ.
SRICHA โชว์ปี 64 กำไรโต 140% รับรายได้รับเหมา-บริการเพิ่ม แจกปันผล 0.25 บ./หุ้น จ่าย 17 พ.ค.65 กางแผนปี 65 ประมูลงานใหม่กว่า 1.2 หมื่นลบ.
28 ก.พ. 2565

นางสุดจินดา เศรษฐกูลวิชัย ผู้ช่วยกรรมการผู้จัดการ บริษัท ศรีราชาคอนสตรัคชั่น จำกัด (มหาชน) หรือ SRICHA บริษัทฯ ผู้เชี่ยวชาญด้านงานรับเหมาก่อสร้างโลหะ ในโรงงานอุตสาหกรรมขนาดใหญ่ เปิดเผยว่า สำหรับผลประกอบการประจำปี 2564 มีรายได้จากการรับเหมาและให้บริการรวม 2,552 ล้านบาท เมื่อเทียบกับรายได้รวม 1,656 ล้านบาท ในช่วงเดียวกันของปีก่อน และมีกำไรสุทธิ 341,517 ล้านบาท เมื่อเทียบในช่วงเดียวกันของปีก่อนอยู่ที่ 142,245 ล้านบาท เพิ่มขึ้น 140.09%
โดยสาเหตุหลักเกิดจากปี 2564 บริษัทฯ มีงานเพิ่มจากโครงการเดิม และโครงการในต่างประเทศมีปริมาณเพิ่มขึ้น รวมไปถึงการเริ่มฟื้นตัวของการลงทุนในอุตสาหกรรมขนาดใหญ่ด้านพลังงาน ปิโตรเคมีและเคมีภัณฑ์ที่ดีขึ้น และ ที่สำคัญบริษัทฯเน้นการเลือกรับงานโครงการที่มีอัตราผลตอบแทนที่ดีต่อผู้ถือหุ้น และมีความเสี่ยงน้อย มากกว่าที่จะรับงานโครงการขนาดใหญ่ ที่มีความเสี่ยงสูงกว่าแ ละผลตอบแทนต่ำกว่า ทั้งนี้มีแผนที่จะประมูลงานใหม่อย่างต่อเนื่อง โดยจะทยอยรับรู้รายได้ไปอีก3-4ปีข้างหน้า มีมูลค่ากว่า 12,000 ล้านบาท ซึ่งขณะนี้มีปริมาณงานในกว่า 1,200 ล้านบาท
นอกจากนั้นคณะกรรมการบริษัทฯ อนุมัติการจ่ายเงินปันผลเป็นเงินสดในอัตรา 0.25 บาทต่อหุ้น เป็นเงินรวมประมาณ 77,469,750 บาท โดยกำหนดรายชื่อผู้มีสิทธิได้รับปันผล (Record date) ในวันที่ 5 พ.ค. 2565 และจ่ายปันผลในวันที่ 17 พ.ค. 2565 ทั้งนี้ มีมติให้กำหนดวันประชุมสามัญผู้ถือหุ้นประจำปี 2565 ในวันที่ 19 เมษายน 2565 เวลา 10.00 น. ผ่านระบบ Inventech Connect Streaming System
สำหรับแนวโน้มธุรกิจในปี 2565 นี้ บริษัทฯ มั่นใจว่านับจากนี้เป็นต้นไปผลประกอบการบริษัทฯ มีแนวโน้มปรับตัวดีขึ้นอย่างต่อเนื่องเนื่องจากบริษัทฯได้เซ็นสัญญารับงานโครงการก่อสร้างโรงงานหลายโครงการ ที่ให้ผลตอบแทนที่ดี อาทิ โครงการใหม่ PEXCELL จากบริษัท DYNATEC MADAGASCAR มูลค่างานรวมแล้ว กว่า 700 ล้านบาท ซึ่งเป็น 1 ในลูกค้าหลักที่บริษัทฯรับงาน maintenance ติดต่อกันมากว่า 8 ปี โครงการ Project T3, T4, T5 ซึ่งเป็นงานก่อสร้างโรงงานปิโตรเคมีในประเทศ และโครงการ HARMONY ซึ่งเป็นโรงงานปิโตรเคมีในประเทศเช่นกัน นอกจากนี้บริษัทฯยังได้รับงานเพิ่มจากโครงการนั้นๆ
นอกจากนี้ บริษัทฯ ได้เซ็นสัญญารับงานโครงการใหม่เพิ่มเติมคือ โครงการของ บมจ.ไทยออยล์ จากกิจการร่วมค้า Petrofac-Samsung-Saipem มูลค่างานเริ่มต้น 828 ล้านบาท ระยะเวลา 15 มีนาคม 2564 -ธันวาคม 2565 และมี โอกาสจะได้รับงานเพิ่มเติมจากโครงการนี้เช่นกัน
อนึ่ง บริษัทฯยังอยู่ในช่วงการเตรียมการจะประมูล และ/หรือเจรจางานซึ่งจะเริ่มในปี 2565เป็นต้นไปอีก14 โครงการ รวมมูลค่ากว่า 12,000 ล้านบาทโดยที่ 3 โครงการ มีมูลค่ารวม 6,000 ล้านบาทและบริษัทมีความมั่นใจสูงว่าจะได้รับงานดังกล่าวอย่างต่อเนื่องรองรับการกลับมาเติบโตอีกครั้ง ซึ่งคาดว่าจะเป็นการเริ่มต้นรอบใหม่ของการลงทุนก่อสร้างโรงงานอุตสาหกรรมขนาดใหญ่ทั้งในประเทศและต่างประเทศโดย SRICHA ได้เตรียมความพร้อมด้านบุคคลากร และอุปกรณ์เครื่องจักรรองรับการขยายงานไว้ล่วงหน้าแล้ว”